PATVIRTINTA

Šilalės rajono savivaldybės administracijos direktoriaus 2019 m. vasario 26 d. įsakymu

Nr. DĮV-219

8 priedas

**ŠILALĖS RAJONO SAVIVALDYBĖS ADMINISTRACIJOS PALENTINIO SENIŪNIJOS**

**2019 METŲ VEIKLOS PLANAS**

**Programa parengta 2019 biudžetinių metų laikotarpiui Nr.D3- 3 (1.3**

**BENDROJI DALIS**

Veiklos aplinka – Šilalės rajono savivaldybės administracijos Palentinio seniūnijos teritorija. Teritorijos plotas – 3244,8 ha, kurioje yra 10 kaimų. Veikia biblioteka, med. punktas, parduotuvė. Seniūnijoje sausio 1 d. duomenimis gyvenamąją vietą yra deklaravę 265 gyventojai. Seniūnijos teritorijoje bendras kelių ilgis sudaro – 39,76 km, iš jų: viešųjų kelių – 13,60 km, vidaus kelių – 26,16 km.

Seniūnija yra suskirstyta į tris seniūnaitijas: Palentinio, Severėnų, Beržės.

Seniūnijai priskirtos funkcijos įgyvendinamos Šilalės rajono savivaldybės biudžeto lėšomis, valstybės biudžeto lėšomis, ES struktūrinių fondų lėšomis ir kitais ištekliais.

Seniūnijoje dirba 1 valstybės tarnautojas (seniūnas), 1 specialistas, dirbantis pagal darbo sutartį (buhalteris-žemės ūkio specialistas – 1 etatas), socialinį darbą seniūnijoje atlieka Kaltinėnų seniūnijos socialinė darbuotoja, 1 vairuotojas – darbininkas (1 etatas), kūrikas-sezoninis.

Seniūnija yra pagrindinis mechanizmas, sujungiantis bendruomenės poreikius ir savivaldybės politiką, todėl nuo to kaip seniūnija laikysis vietos savivaldos principų, vykdys savivaldybės ir valstybės funkcijas, kaip kokybiškai ir racionaliai dirbs seniūnijos darbuotojai, priklausys tolimesnės Palentinio seniūnijos perspektyvos.

**PROGRAMOS PAGRINDINIAI SIEKTINI TIKSLAI**

Vietos savivaldos stiprinimas seniūnijoje, gyventojų įtraukimas į savivaldą, jų pilietiškumo, valstybiškumo, atsakomybės už švarią ir sveiką aplinką ugdymas, sveikos gyvensenos principų užimtumo diegimas.

**PROGRAMOS UŽDAVINIAI**

Seniūnijos, kaip Savivaldybės administracijos teritorinio padalinio filialo, veikla, padedanti Savivaldybės administracijai įgyvendinti pagrindinius vietos savivaldai keliamus uždavinius, vietinės valdžios efektyvus ir racionalus funkcionavimas, viešojo administravimo, viešųjų paslaugų teikimas.

**PROGRAMOS VEIKLOS**

Seniūnija vykdo šias veiklos programas:

1. Savivaldybės funkcijų įgyvendinimo ir valdymo tobulinimo programa.

2. Kultūros ugdymo ir etnokultūros puoselėjimo programa.

3. Valstybinių (perduotų savivaldybėms) funkcijų vykdymo programa.

4. Komunalinio ūkio ir turto programa.

**SAVIVALDYBĖS FUNKCIJŲ ĮGYVENDINIMO IR VALDYMO TOBULINIMO PROGRAMOS ( NR. 01 ) APRAŠYMAS**

|  |  |
| --- | --- |
| **Biudžetiniai metai** | **2019-ieji metai** |
| **Programa** | **2019 metai** |
| **Asignavimų valdytojas,**  **kodas** | **Palentinio seniūnija** (188614910); |
| **Priemonių valdytojas,**  **kodas** | **Palentinio seniūnija, 22.** |

|  |  |  |  |
| --- | --- | --- | --- |
| **Programos pavadinimas** | **Savivaldybės funkcijų įgyvendinimo ir valdymo tobulinimo programa** | **Kodas** | **01** |
| **Programos parengimo argumentai** | Šilalės rajono savivaldybės valdymo programos įgyvendinimas grindžiamas savivaldybės viešojo administravimo sistemos, pagrįstos profesionalia valstybės tarnyba, žinių ir informacinės visuomenės plėtote, optimizavimu, optimalaus savivaldybės sandaros modelio, kuris aiškiai atspindėtų valdymo ryšius tarp institucijų, jų pavaldumo klausimus, funkcijų pasiskirstymą ir tarnautų žmonių interesams, įtvirtinimu, visuomenės pasitikėjimo vietos savivalda didinimu. | | |
| **Prioritetas** | Savivaldybės valdymo kokybės užtikrinimas | | |
| **Šia programa įgyvendinamas Savivaldybės strateginis tikslas** | Numatyti tikslai yra netiesiogiai susiję su vykdoma programa. Užtikrinti efektyvų Palentinio seniūnijos valdymą ir administravimą, biudžeto lėšų ir turto panaudojimą. | | |
| **Programa** | Tęstinė | | |

|  |
| --- |
| **Programos aprašymas**  Savivaldybės funkcijos pagal veiklos pobūdį skirstomos į vietos valdžios, viešojo administravimo ir viešųjų paslaugų teikimo. Viešojo administravimo funkcijas įstatymų nustatyta tvarka atlieka seniūnijų seniūnai, kuriems teisės aktai ar Savivaldybės tarybos sprendimai suteikia viešojo administravimo teises Savivaldybės teritorijoje.  Seniūnija yra biudžetinė įstaiga, kurios veikla finansuojama iš Lietuvos respublikos valstybės ir savivaldybės biudžetų.  Seniūnijų seniūnai atlieka seniūnijos vidaus administravimą, administruoja seniūnijai skirtus asignavimus, atlieka notarinius veiksmus, išduoda gyventojams pažymas apie šeimos sudėtį, vertina atskirų asmenų gyvenimo sąlygas, teikia siūlymus dėl socialinės paramos reikalingumo kaimo gyvenamųjų vietovių seniūnijose, organizuoja viešuosius darbus ir visuomenei naudingus darbus, bendrojo naudojimo teritorijų, gatvių, šaligatvių valymą ir priežiūrą, želdinių priežiūrą, teikia pasiūlymus dėl kelių, gatvių, aikščių tvarkymo, priklausančių pastatų remonto, viešųjų paslaugų teikimo gyventojams. Šaukia gyventojų sueigas, teikia bendruomenių pastabas bei pasiūlymus savivaldybei. Seniūnijoms priskirtos laisvalaikio salės, jose organizuojami kultūriniai renginiai, šventės, gyventojų sueigos ir vykdomos kitos priemonės. Seniūnai rengia seniūnijos metinio veiklos plano projektą ir šio plano įgyvendinimo ataskaitą, teikia juos svarstyti seniūnijos seniūnaičių sueigoje.  Tam, kad seniūnijos darbuotojai laiku ir tinkamai atliktų jiems pavestas užduotis, veikla būtų efektyvi, būtina atnaujinti esamas ir pagal poreikį įrengti naujas kompiuterizuotas darbo vietas, kelti darbuotojų kompetencijų lygį. |

|  |  |  |
| --- | --- | --- |
|  | **Programos tikslo pavadinimas** | |
| **01** | **Sudaryti sąlygas Savivaldybės institucijoms įgyvendinti savarankiškąsias ir teisės aktais pavestas atlikti kitas funkcijas** | |
| **Tikslo įgyvendinimo aprašymas.**  Įgyvendinantšį tikslą vykdomi uždaviniai:  **01 uždavinys. Sudaryti sąlygas kokybiškai įgyvendinti savivaldybės funkcijas seniūnijoje**  Įgyvendinamu uždaviniu numatoma užtikrinti efektyvią Palentinio seniūnijos veiklą. Seniūnija yra atsakinga už savivaldos teises ir savo funkcijų įgyvendinimą.  Siekiama nuolat informuoti bendruomenę apie seniūnijos veiklą, gyventojus konsultuoti jiems rūpimais klausimais, rengti gyventojų apklausas seniūnijos valdymo klausimais, gerinti seniūnijos įvaizdį bei siekiama sudaryti sąlygas seniūnijų darbuotojams dalyvauti seminaruose, pagal finansines galimybes tobulintis kvalifikacijos kėlimo kursuose, plėsti informacinių technologijų naudojimą seniūnijose.  Priemonė skirta visų seniūnijos administracijos veiklos išlaidoms apmokėti.  Vadovaujantis Vietos savivaldos įstatymo 33 straipsnio 7 dalimi (Seniūnaičiui su jo, kaip seniūnaičio, veikla susijusioms kanceliarijos, pašto, telefono, interneto ryšio, transporto išlaidoms apmokėti, kiek jų nesuteikia ar tiesiogiai neapmoka savivaldybės administracija, gali būti skiriama išmoka, už kurią atsiskaitoma ne rečiau kaip vieną kartą per metus. Šios išmokos dydį ir atsiskaitymo tvarką nustato tos savivaldybės taryba.) numatoma skirti lėšų seniūnaičių veiklos išlaidoms kompensuoti.  Pagal Šilalės rajono savivaldybės tarybos 2014 m. rugsėjo 25 d. sprendimą Nr. T1-186 „Dėl Šilalės rajono savivaldybės seniūnaičių išmokų su seniūnaičio veikla susijusioms išlaidoms skyrimo, naudojimo ir atsiskaitymo už jas tvarkos aprašo patvirtinimo“ seniūnaičiui skiriama ne didesnė kaip 14,49 Eur per mėnesį dydžio išmoka, už kurią atsiskaitoma ne rečiau kaip kartą per ketvirtį.  **01.Darbo užmokesčio dalies grąžinimo(dėl ekonominės krizės neproporcingo sumažinimo) išlaidos.**  Numatyta grąžinti valstybės tarnautojams sumažinto darbo užmokesčio 20 proc. t. y. 25€.  **02.Seniūnijų finansinio, ūkinio bei materialinio aptarnavimo užtikrinimas (spec. lėšos)**  Planuojama gauti 1909 € pajamų už patalpų nuomą. Patalpos nuomojamos Daivai Varkalytei – savivaldybės būstas, UAB Meduolis (parduotuvė), Telia (patalpos).  **03.Seniūnaičių ir kaimo bendruomenės pirmininkų veiklos rėmimas**:  Lėšos išlaidoms kompensuoti 686 €.  **04.Savivaldybės administracijos ir seniūnijų veiklai reikalingo materialiojo turto įsigijimas:**  Seniūnija yra pakankamai apsirūpinusi ilgalaikiu materialiuoju turtu ir naujo įsigyti 2019 m. nėra numačiusi.  **05.Seniūnijų finansinio, ūkinio bei materialinio aptarnavimo užtikrinimas .**  **Produkto vertinimo kriterijai:**  1. Seniūnijos darbuotojų skaičius.  2. Seniūnaičių skaičius**.** | | |
| **02** | | **Savivaldybės administracijos ir seniūnijų darbuotojų įgūdžių ir kompetencijos gerinimas** |
| **Tikslo įgyvendinimo aprašymas.**  Įgyvendinant šįtikslą, siekiama stiprinti valdžios ir piliečių tarpusavio ryšius, užtikrinti, palaikyti tikslingą komunikaciją su gyventojais ir žiniasklaida.  Įgyvendinant šį tikslą siekiama didinti seniūnijos veiklos efektyvumą, seniūno ir darbuotojų, dirbančių pagal darbo sutartis, kompetencijas ir gebėjimus.  Įgyvendinantšį tikslą vykdomi uždaviniai:  **01 uždavinys. Kelti seniūnijos darbuotojų kvalifikaciją.**  Numatomos lėšos 200 €.  Įgyvendinant pirmąjį uždavinį sudaryti sąlygas seniūnijos darbuotojams kelti kvalifikaciją. | | |
| **Produkto vertinimo kriterijai:**  Asmenų, per metus kėlusių kvalifikaciją, dalis procentais. | | |

|  |
| --- |
| **Susiję įstatymai:** Lietuvos Respublikos vietos savivaldos įstatymas, Lietuvos Respublikos viešojo administravimo įstatymas, Lietuvos Respublikos biudžeto sandaros įstatymas, Lietuvos Respublikos valstybės tarnybos įstatymas, Lietuvos Respublikos akcinių bendrovių įstatymas, Lietuvos Respublikos viešųjų įstaigų įstatymas, Lietuvos Respublikos sveikatos priežiūros įstaigų įstatymas, Lietuvos Respublikos civilinis kodeksas ir t.t. |

**KULTŪROS UGDYMO IR ETNOKULTŪROS PUOSELĖJIMO PROGRAMOS ( NR. 05 )**

**APRAŠYMAS**

|  |  |
| --- | --- |
| **Biudžetiniai metai** | **2019 - ieji metai** |
| **Programa** | **2019metai** |
| **Asignavimų valdytojas,**  **kodas** | **Palentinio seniūnija** (188614910); |
| **Priemonių valdytojas,**  **kodas** | **Palentinio seniūnija, 22.** |

|  |  |  |  |
| --- | --- | --- | --- |
| **Programos pavadinimas** | **Kultūros ugdymo ir etnokultūros puoselėjimo programa** | **Kodas** | **05** |
| **Programos parengimo argumentai** | Programa parengta siekiant kryptingai vykdyti valstybės bei savivaldybės kultūros politiką.  Programoje numatytomis priemonėmis siekiama sudaryti sąlygas seniūnijos gyventojams susipažinti su šiuolaikinėmis bei tradicinėmis profesionalaus ir mėgėjų meno (muzikos, teatro, dailės, šokio, kt.) kryptimis, ugdyti gyventojų etninę savimonę vykdant numatytas edukacines programas, siekiama skatinti gyventojų domėjimąsi regiono istorine praeitimi, kultūriniu paveldu. Aktyvinant kultūrinių programų rėmimą, skatinamas bendruomenės užimtumas, mažinami negatyvūs visuomenės veiksmai. | | |
| **Prioritetas** | Gyventojų įtraukimas į kultūrinę veikla. | | |
| **Šia programa įgyvendinamas strateginis tikslas** | Ugdyti išsilavinusią ir kultūrą puoselėjančią bendruomenę socialiai saugioje aplinkoje. | | |
| **Programa** | Tęstinė | | |

|  |  |
| --- | --- |
|  | **Programos tikslo pavadinimas** |
| **01** | **Išsaugoti ir populiarinti regiono kultūros paveldą ir tradicijas, skatinti visuomenės dalyvavimą kultūroje, didinti kultūros ir viešosios informacijos prieinamumą.** |
| **Tikslo įgyvendinimo aprašymas.**  Atsižvelgiant į Lietuvos kultūros pokyčių reikmes, esamą kultūros būklę ir reiškinius, darančius įtaką nacionalinės kultūros raidai, būtina išsaugoti ir puoselėti nacionalinės kultūros tapatumą, skatinti kūrybinę veiklą ir meno įvairovę, sudaryti visuomenei sąlygas dalyvauti kultūroje ir ją vartoti.  **01 uždavinys. Kultūrinių renginių organizavimas ir rėmimas, siekiant užtikrinti proporcingą paslaugų suteikimą tiek vyrams, tiek moterims, kad renginiuose dalyvautų nemažiau kaip 30 procentų vienos lyties asmenų.**  Palentinio seniūnija pasižymi kultūrinėmis bei istorinėmis tradicijomis. Nuo seniūnijos įkūrimo pradžios kiekvienais metais paskutinį gegužės penktadienį vyksta tradicinė ŠV. Mergelės Marijos mėnesio užbaigimo šventė- Gegužinės. Taip pat seniūnijoje pažymimos valstybinės šventės Vasario 16- oji, Kovo 11- oji, Motinos diena, derliaus šventė, kalėdinė popietė vaikams, naujametinė vakaronė. Šiems renginiams numatyta 2500 €. | |
| **02** | **Skatinti kultūros paslaugų plėtrą bei modernizuoti kultūros įstaigų infrastruktūrą** |
| **Tikslo įgyvendinimo aprašymas.**  Seniūnijų laisvalaikio salių finansinio, ūkinio veiklos organizavimo užtikrinimas.  **01 uždavinys. Organizuoti Palentinio laisvalaikio salės veiklą.**  **Numatomos lėšos: 600 €.**  Priemonė skirta laisvalaikio salės veiklos užtikrinimui – kanceliarinių bei kitų priemonių kultūrinei veiklai užtikrinti įsigijimas.  **Produkto vertinimo kriterijai:**  Suorganizuotų kultūrinių ir edukacinių renginių skaičius. | |

|  |
| --- |
| **Numatomas programos įgyvendinimo rezultatas:**  Visuomenės dalyvavimas kultūroje ir galimybės jos narių meninei saviraiškai yra svarbus krašto brandos požymis. Dalyvavimas mėgėjų meno kolektyvuose įgalina sušvelninti neigiamų socialinių – ekonominių problemų poveikį žmonių gyvensenai ir dvasinei savijautai. |

|  |
| --- |
| **Susiję įstatymai:**  Lietuvos Respublikos vietos savivaldos įstatymas, Lietuvos Respublikos nekilnojamojo kultūros paveldo apsaugos įstatymas, Lietuvos Respublikos kilnojamųjų vertybių apsaugos įstatymas, Lietuvos Respublikos etninės kultūros valstybinės globos pagrindų įstatymas, Lietuvos Respublikos viešųjų įstaigų įstatymas, Lietuvos Respublikos Vyriausybės nutarimai, kiti Lietuvos Respublikos ir savivaldybės teisės aktai. |

**VALSTYBINIŲ (PERDUOTŲ SAVIVALDYBĖMS) FUNKCIJŲ VYKDYMO**

**PROGRAMOS ( NR. 08) APRAŠYMAS**

|  |  |
| --- | --- |
| **Biudžetiniai metai** | **2019 - ieji metai** |
| **Programa** | **2019metai** |
| **Asignavimų valdytojas,**  **kodas** | **Palentinio seniūnija 188614910** |
| **Priemonių valdytojas,**  **kodas** | **Palentinio seniūnija 22** |

|  |  |  |  |
| --- | --- | --- | --- |
| **Programos pavadinimas** | **Valstybinių (perduotų savivaldybėms) funkcijų vykdymo programa** | **Kodas** | **08** |
| **Programos parengimo argumentai** | Realizuojamos Lietuvos Respublikos vietos savivaldos įstatymu nustatytos valstybinės (valstybės perduotos savivaldybėms) funkcijos. Valstybinės funkcijos – tai valstybės funkcijos, perduotos savivaldybėms atsižvelgiant į gyventojų interesus. Šios funkcijos perduotos įstatymais ir įgyvendinamos vadovaujantis valstybės teisės aktais. | | |
| **Prioritetas** | Seniūnijos valdymo kokybės užtikrinimas | | |
| **Šia programa įgyvendinamas Savivaldybės strateginis tikslas** | Efektyviai panaudojant žmoniškuosius ir finansinius išteklius vystyti konkurencingą ekonominę aplinką verslui ir kaimo plėtrai bei gerinti valdymo kokybę | | |
| **Programa** | Tęstinė | | |

|  |  |
| --- | --- |
|  | **Programos tikslo pavadinimas** |
| **01** | **Užtikrinti efektyvų valstybinių (perduotų savivaldybėms) funkcijų vykdymą** |
| **Tikslo įgyvendinimo aprašymas.**  Vadovaujantis Vietos savivaldos įstatymo 7 straipsniu, įgyvendinamos valstybinės (perduotos savivaldybėms) funkcijos. Valstybinės funkcijos perduotos savivaldybėms atsižvelgiant į gyventojų interesus. Šios funkcijos perduodamos įstatymais ir įgyvendinamos vadovaujantis teisės aktais. Vietos savivaldos įstatyme yra išvardintos 36 valstybinės (perduotos savivaldybėms) funkcijos, tačiau realiai iš valstybės biudžeto specialios dotacijos forma finansuojamos šios funkcijos: civilinės būklės aktų registravimas; įstatymų priskirtų registrų tvarkymas ir duomenų teikimas valstybės registrams; dalyvavimas rengiant ir įgyvendinant darbo rinkos politikos priemones ir gyventojų užimtumo programas, žemės ūkio funkcijų vykdymas, gyvenamosios vietos deklaravimo duomenų tvarkymas, darbas su šeimomis, kurioms teikiamos socialinės paslaugos.  Įgyvendinantšį tikslą vykdomas vienas uždavinys.  **01 uždavinys. Efektyviai organizuoti seniūnijos darbą vykdant Savivaldybei teisės aktais priskirtas valstybės funkcijas.**  Įgyvendinant šį tikslą, vykdomas vienas uždavinys – vykdyti valstybines (perduotas savivaldybėms) funkcijas.  Valstybinės (perduotos savivaldybėms) savivaldybės funkcijos – tai valstybės funkcijos, perduotos savivaldybėms atsižvelgiant į gyventojų interesus. Šios funkcijos perduodamos įstatymais ir įgyvendinamos vadovaujantis teisės aktais. Savivaldybės, įgyvendindamos šias funkcijas, turi įstatymų nustatytą sprendimų priėmimo laisvę. Nuo 2002 m. skiriama valstybės specialioji dotacija valstybinėms perduotoms savivaldybėms funkcijoms atlikti pagal nustatytą šioms funkcijoms atlikti lėšų apskaičiavimo metodiką. Šios išlaidos planuojamos remiantis pagal patvirtintus įvairių ministerijų ministrų įsakymus dėl valstybinėms (perduotoms savivaldybėms) funkcijoms atlikti lėšų apskaičiavimo metodikos patvirtinimo bei Šilalės rajono savivaldybės administracijos direktoriaus 2012 m. rugpjūčio 17 įsakymu Nr. DĮV-1135 patvirtintu Šilalės rajono savivaldybės valstybinėms (valstybės perduotoms savivaldybėms) funkcijoms atlikti lėšų planavimo, naudojimo kontrolės bei atsiskaitymo tvarkos aprašu.  Lėšos valstybinėms funkcijoms atlikti yra gaunamos iš valstybės biudžeto kaip speciali tikslinė dotacija.  Iš viso numatyta 2019 m. – 13,7tūkst. €. Iš jų: Gyvenamosios vietos deklaravimas 0,8 tūkst.€; Žemės ūkio funkcijų vykdymas 6,1tūkst.€; Darbo rinkos politikos rengimas ir įgyvendinimas 0; Paramos mirties atveju ir kitos paramos teikimas 912 €; Socialinių paslaugų teikimas šeimoms apmokėjimas 0€.  **Žemės ūkio funkcijų vykdymas.** Vykdomas Vyriausybės ar jos įgaliotos institucijos nustatyta tvarka. Įgyvendinant šią funkciją, administruojamos tiesioginės išmokos ir žemės ūkio produkcijos gamybos kvotos, kontroliuojama žemės ūkio subjektų prašymų registruoti žemės ūkio ir kaimo valdas rašymo eiga, ir kt.  **Gyvenamosios vietos deklaravimo duomenų tvarkymas.** Įgyvendinant šią funkciją, deklaruojama gyvenamoji vieta piliečių, atvykusių gyventi į Šilalės rajono savivaldybę, keičiančių gyvenamąją vietą Šilalės rajono savivaldybėje ar išvykstančių iš Šilalės rajono savivaldybės į užsienį. Taisomi, keičiami ir naikinami deklaravimo duomenys pagal gyvenamąją vietą deklaravusio asmens ar gyvenamosios patalpos savininkų prašymus, įtraukiami į apskaitą gyvenamosios vietos neturintys asmenys. Prašymus gyventojai teikia pagal gyvenamąją vietą.  **Laidojimo pašalpa** skiriama vadovaujantis Lietuvos Respublikos įstatymu „Dėl paramos mirties atveju“. Pašalpos mokamos iš valstybės biudžeto specialiosios tikslinės dotacijos savivaldybių biudžetams. Laidojantis asmuo dėl pašalpos gavimo turi kreiptis į savivaldybę pagal mirusio asmens buvusią gyvenamąją vietą ar laidojančio asmens gyvenamąją vietą.  klasifikacijos patvirtinimo“ pakeitimo“ pajamų ir išlaidų klasifikaciją), jų vykdymo ataskaitos.  **Produkto vertinimo kriterijai:**  Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.). | |
| **Numatomas programos įgyvendinimo rezultatas:**  Įgyvendinus šią programą, įstaigoms bus sudarytos sąlygos atlikti valstybės perduotas savivaldybėms, valstybines funkcijas. Šios funkcijos perduotos įstatymais ir įgyvendinamos vadovaujantis valstybės teisės aktais. | |

|  |
| --- |
| **Susiję įstatymai:** Lietuvos Respublikos vietos savivaldos įstatymas, Labdaros ir paramos įstatymas, Biudžetinių įstaigų įstatymas, Kūno kultūros ir sporto įstatymas, Asociacijų įstatymas ir kiti su programos vykdymu susiję teisės aktai. |

**KOMUNALINIO ŪKIO IR TURTO PROGRAMOS (NR. 11) APRAŠYMAS**

|  |  |
| --- | --- |
| **Biudžetiniai metai** | **2019 - ieji metai** |
| **Programa** | **2019metai** |
| **Asignavimų valdytojas,**  **kodas** | **Palentinio seniūnija** (188614910); |
| **Priemonių valdytojas,**  **kodas** | **Palentinio seniūnija, 22.**  . |

|  |  |  |  |
| --- | --- | --- | --- |
| **Programos pavadinimas** | **Komunalinio ūkio ir turto programa** | **Kodas** | **11** |
| **Programos parengimo argumentai** | Vykdant programą, realizuojamos Lietuvos Respublikos vietos savivaldos įstatymu nustatytos savarankiškos savivaldybės funkcijos: savivaldybės vietinės reikšmės kelių ir gatvių priežiūra, taisymas, tiesimas bei saugaus eismo sąlygų užtikrinimas, dalyvavimas sprendžiant gyventojų užimtumo, viešųjų ir sezoninių darbų organizavimo bei kitus klausimus. | | |
| **Prioritetas** | Konkurencingos verslo aplinkos kūrimas ir turizmo skatinimas | | |
| **Šia programa įgyvendinamas Savivaldybės strateginis tikslas** | Plėtoti infrastruktūrą ir nuolat gerinti aplinkos kokybę, kurti subalansuotą inžinerinę aplinką | | |
| **Programa** | Tęstinė | | |

|  |  |
| --- | --- |
|  | **Programos tikslo pavadinimas** |
| **01** | **Gerinti rajono aplinkos kokybę, prižiūrėti viešąsias teritorijas ir inžinerinę infrastuktūrą** |
| **Tikslo įgyvendinimo aprašymas.**  Programa parengta siekiant padidinti seniūnijos viešųjų erdvių patrauklumą, užtikrinti seniūnijoje švarą ir tvarką, prižiūrėti seniūnijos rekreacinės infrastruktūros objektus.  Šio tikslo uždavinys – organizuoti seniūnijų komunalinių objektų priežiūros darbus: senkapių priežiūra, rekreacinės zonos prie Palentinio tvenkinio priežiūra, teritorijos prie seniūnijos pastato tvarkymas.  Seniūnijos gėlynų priežiūra. Į šią priemonę įeina važiuojamosios dalies, dviračių ir pėsčiųjų takų bei automobilių stovėjimo aikštelių mechanizuotas ir rankinis valymas, šiukšlių ir atliekų išvežimas iš seniūnijos tvarkomų teritorijų, aprūpinimas šiukšlių konteineriais, parkų priežiūra), medžių bei krūmų priežiūra, gėlynų tvarkymas ir naujų įrengimas.  .  Įgyvendinantšį tikslą vykdomi uždaviniai  **01 uždavinys Tinkamai prižiūrėti gyvenviečių seniūnijos teritorijoje esančius gėlynus ir kt. bei prižiūrėti ir tvarkyti kapines.**  **Numatomos lėšos :**  Gėlynų įrengimas ir priežiūra 0,2 tūkst. €.  Savivaldybei priklausančių visuomenės paskirties pastatų aplinkos tvarkymas 0,7tūkst.€.  Seniūnija prižiūri dvi senkapių teritorijas kurias būtina vasaros metu nušienauti.  Pakelėse stovintys kryžiai kiekvienais metais yra perdažomi, šienaujama aplinka.  Prie seniūnijos yra įrengti gėlynai.  **Produkto vertinimo kriterijai:**  Kapinių skaičius.  Gėlynų skaičius.  **02 uždavinys Tinkamai prižiūrėti seniūnijos vietinės reikšmės kelių dangą žiemos metus. Sniego valymas.**  **Numatomos lėšos :**  2,0 tūkst.€ Sniego valymas gyvenvietėse. | |

|  |
| --- |
|  |
| **Numatomas programos įgyvendinimo rezultatas:**  Seniūnijos prižiūrima teritorija nušienaujama. Rekreacinėje zonoje pasodintos gėlės, sutvarkyti senkapiai. Žiemos metu nuvalyti keliai. |

|  |
| --- |
| **Susiję įstatymai:** Lietuvos Respublikos vietos savivaldos įstatymas, Lietuvos Respublikos biudžetinės sandaros įstatymas, Lietuvos Respublikos atliekų tvarkymo įstatymas. |

**VERTINIMO KRITERIJAI**

2019 m. Palentinio seniūnijos veiklos plano vertinimo kriterijai yra:

operatyvus, kokybiškas, dėmesingas gyventojų (klientų) aptarnavimas, šeimų įtrauktų į socialinės rizikos sąrašus, skaičiaus stabilizavimas – mažinimas, skirtų asignavimų efektyvus – ekonomiškas ir tikslingas panaudojimas, kokybiškas seniūnijos bendrųjų teritorijų švaros – tvarkos užtikrinimas.

**IŠVADOS**

Šis seniūnijos veiklos planas atspindi seniūnijos kasdienius, neatidėliotinus poreikius artimoje perspektyvoje. Tai optimalus seniūnijos poreikių ir problemų iškėlimo planas – projektas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Palentinio seniūnijos seniūnaičių sueigos

2019-02-20 protokolu Nr. D3-4-(1.5)